* Stalna delegacija Narodne skupštine ISP učestvovala je na 20. godišnjoj konferenciji Međunarodnog fonda jedinstva pravoslavnih naroda, od 10. do 13. februara 2014. godine u Nišu. U sastavu delegacije bili su prof. dr Mileta Poskurica, šef stalne delegacije i Aleksandar Čotrić, član stalne delegacije.
* Stalna delegacija Narodne skupštine u Interparlamentarnoj skupštini pravoslavlja učestvovala je na redovnom zajedničkom sastanku članova Međunarodnog sekretarijata i predsednika odbora Interparlamentarne skupštine pravoslavlja, koji se održao u Jerusalimu i Vitlejemu od 19. do 21. oktobra 2013. godine. Delegaciju su činili prof. dr Mileta Poskurica, šef stalne delegacije i Aleksandar Čotrić, član delegacije.
* Delegacija Narodne skupštine učestvovala na 20. jubilarnom godišnjem Generalnom zasedanju Interparlamentarne skupštine pravoslavlja, od 26. do 30. juna 2013. godine, u Atini. Delegaciju Narodne skupštine činili narodni poslanici dr Nenad Popović, potpredsednik Narodne skupštine, prof. dr Mileta Poskurica, šef stalne delegacije Narodne skupštine u ISP i Aleksandar Čotrić, član stalne delegacije Narodne skupštine u ISP. Potpredsednik Narodne skupštine dr Nenad Popović potpisao je, u ime Narodne skupštine, Deklaraciju Interparlamentarne skupštine pravoslavlja, koja poziva na jačanje uloge pravoslavlja u savremenom svetu, prevladavanje nacionalnih i religijskih razlika, zaštitu nacionalnih i verskih manjina i saradnju među parlamentima.
* Član stalne delegacije Narodne skupštine u Interparlamentarnoj skupštini pravoslavlja narodni poslanik Aleksandar Čotrić, učestvovao je 9. i 10. oktobra 2012. godine u Atini na redovnom zajedničkom sastanku članova Međunarodnog sekretarijata i predsednika odbora ISP.
Čotrić je informisao učesnike skupa o stavovima Narodne skupštine u vezi sa evropskim integracijama, pitanjem Kosova i Metohije, odnosu prema tradicionalnim crkvama i verskim zajednicama, kao i o Petom sastanku Međupravoslavne mreže inicijativa za proučavanje religija i destruktivnih kultova, koji je održan od 24. do 27. septembra ove godine u Novom Sadu.
* Član stalne delegacije Narodne skupštine u Interparlamentarnoj skupštini pravoslavlja Aleksandar Čotrić učestvovao je na Petom sastanku Međupravoslavne mreže inicijativa za proučavanje religija i destruktivnih kultova, koji je održan od 24. do 27. septembra 2012. godine u Novom Sadu.
Tema ovogodišnjeg skupa bila je "Guruizam u destruktivnim kultovima i drugde: lični - duhovni - društveni problemi i njihovo lečenje".
* Šef stalne delegacije Narodne skupštine Republike Srbije pri Interparlamentarnoj skupštini pravoslavlja (ISP), narodni poslanik Aleksandar Čotrić, izabran je za člana Sekretarijata te skupštine na 19. godišnjem zasedanju koje je održano u Pragu od 26. do 29. juna 2012. godine. Čotrić je jednoglasno izabran u rukovodeće telo ove organizacije, na period od dve godine, i to glasovima predstavnika 23 nacionalna parlamenta.